पाड़ा लड़ाई : मंगल ने भिट्टी मार शेरा का तोड़ दिया सिंग
धार. देवीजी रोड पर जीनिंग फैक्टरी परिसर में शुक्रवार को पाड़ा लड़ाई हुई। करीब पांच हजार दर्शक आए। पूर्व सूचना के चलते जिले समेत उज्जैन, रतलाम से भी लोग पहुंचे। चार जोड़ पाड़ा लड़ाई हुई। इसमें सबसे रोमांचक लड़ाई मंगल और शेरा नाम के पाड़े की रही। पहले शेरा भारी पड़ता दिखा लेकिन मंगल ने अचानक पलटकर भिट्टी मारी। सिंग में अपने सिंग फंसाए और शेरा को उछाल दिया। शेरा का सिंग टूट गया। फिर भी दोनों पाड़े अलग नहीं हुए। लोगों ने रस्सी का फंदा दोनों के पैरों में बांधा और खींचा, तब दोनों अलग हुए। कुल पांच जोड़ कुश्ती हुई। आयोजन धार चिंतामण गणपति समिति और वीरदल अखाड़ा गंजीखाना के तत्वावधान में गोपाल यादव व महेश पहलवान के नेतृत्व में किया।
hin_Deva hin_Deva